La biblioteca del Centre Cívic ja disposa del material informàtic donat per la família d'Alba Molina Garzó en la seua memòria
22 de febrer 2018

![](/media/0jbjniyo/56_c_alicia-molina.jpg)  
_Víctor i Paloma, pares d'Alba Molina Garzó_

 

La biblioteca del Centre Cívic del Port de Sagunt disposa des d'ahir del nou material informàtic donat en el seu moment per la família d'Alba Molina Garzó, en la seua memòria. 

  

La delegada d'Arxiu i Biblioteques, Mónica Caparrós, ha agraït el generós gest d'esta família, i especialment dels pares d’Alba, Paloma i Víctor, envers la ciutadania i reconéixer “**l'ingent esforç que ha suposat per a ells ser capaços de sobreposar-se a esta injusta situació i, malgrat açò, pensar en el benefici de tota la ciutadania**”.

  

La regidora ha donat les gràcies també a tota la ciutadania que en el seu moment va contribuir de manera desinteressada i ha manifestat també que amb esta donació “**la memòria d'Alba formarà part d'este municipi per sempre**”.

  

Caparrós ha insistit que en estos moments el material no està situat en la sala definitiva i que ho estarà quan l'àrea de Serveis Socials es trasllade a la seua nova ubicació. En eixe moment s'habilitarà una sala per al material donat.​

*   [](http://www.facebook.com/sharer.php?u=https://aytosagunto.es/va/actualitat/la-biblioteca-del-centre-civic-ja-disposa-del-material-informatic-donat-per-la-familia-d-alba-molina-garzo-en-la-seua-memoria/ "Facebook")
*   [](http://twitter.com/share?url=https://aytosagunto.es/va/actualitat/la-biblioteca-del-centre-civic-ja-disposa-del-material-informatic-donat-per-la-familia-d-alba-molina-garzo-en-la-seua-memoria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-biblioteca-del-centre-civic-ja-disposa-del-material-informatic-donat-per-la-familia-d-alba-molina-garzo-en-la-seua-memoria/ "Linked In")
*   [](mailto:?body=https://aytosagunto.es/va/actualitat/la-biblioteca-del-centre-civic-ja-disposa-del-material-informatic-donat-per-la-familia-d-alba-molina-garzo-en-la-seua-memoria/)